Liðið Klakinn, sem skipað er tveimur nemendum við Háskóla Íslands og starfsmanni, er komið í fjörutíu og átta liða úrslit í alþjóðlegri keppni um gerð spálíkana um kórónuveirufaraldrinn.
Tveir stærðfræðinemendur er í liðinu Klakanum þeir Kári Rögnvaldsson og Rafael Vias og svo Alexander Berg Garðarsson, sérfræðingur í gagnavísindum við Háskóla Íslands. Allir hafa þeir starfað í teymi Háskólans og samstarfsaðila sem unnið hefur að spálíkani um þróun faraldursins hér á landi undir stjórn Thors Aspelunds, prófessors í líftölfræði. Liðið var í hópi tvö hundruð liða sem skráðu sig til þátttöku og eru nú eitt af fjörutíu og átta liðum í úrslitum. Verðlaunin er um þrjátíu milljónir króna. Alexander fer fyrir hópnum.